APSTIPRINĀTI

Daugavpils pilsētas domes Iepirkuma komisijas

13.09.2018. sēdē, prot.Nr.4

ATKLĀTS KONKURSS

**“Daugavpils pilsētas pirmsskolas izglītības iestādes Nr.28 ēkas Liepājas ielā 37, Daugavpilī, energoefektivitātes paaugstināšana (SAM 4.2.2. ietvaros)”**

identifikācijas numurs DPD 2018/110

**Grozījumi Nr.3 un atbilde uz jautājumu**

*Būvprojekta “Daugavpils 28.pirmsskolas izglītības iestādes ēkas energoefektivitātes paaugstināšana, vides pieejamības prasību nodrošināšana”, kuru izstrādāja SIA “Ēkas siltināšana”, lapā* ***AR-6.1 LAPA 35/8*** *ir norādīti invalīdu pacēlāja parametri: modelis* ***STPM****, celtspēja* ***225 kg****, vadības sistēma – pastāvīgas nospiešanas poga.*

*Ministru kabineta 2015.gada 30.jūnija noteikumu Nr. 331 “Noteikumi par Latvijas būvnormatīvu LBN 208-15 “Publiskas būves” 57.punkts nosaka, ka “publiskās būvēs, kas ir augstākas par vienu stāvu, visu stāvu apkalpošanai paredz vismaz vienu pasažieru liftu vai izmanto citu risinājumu, kas būtu piemērots personām ar invaliditāti patstāvīgai lietošanai (tas ir, bez palīdzības no malas). Pēc piegādātāja rīcībā esošās informācijas konkrētais modelis STPM ir ar manuāli no sienas nolaižamu platformu, tāpēc rodas jautājums, kas pacels / nolaidīs platformu pirms / pēc lietošanas un ir nepieciešams apkalpojošais personāls. Līdz ar to konstatējama neatbilstība LBN 208-15 prasībai par patstāvīgas lietošanas risinājumu, kā pastāv risks, ka šis pacēlājs tiek uzmontēts, bet neatbilstības dēļ objekts netiek pieņemts ekspluatācijā.*

*Papildus publiskajā vidē ir pieejama informācija par pacēlāja celtspējas prasībām. Piemēram, Invalīdu un viņu draugu apvienība “Apeirons” izstrādāja informatīvu materiālu par vides pieejamības standartiem, kur attiecībā uz pacēlāju norādīja, ka “(..) pacēlāja kravnesība nedrīkst būt mazāka par 250 kg” (tiešā saite:* [*http://www.videspieejamiba.lv/lat/pieejama\_vide\_attelos/iekstelpas/pacelajs/*](http://www.videspieejamiba.lv/lat/pieejama_vide_attelos/iekstelpas/pacelajs/)*). Latvijas standartā LVS EN81-40 arī ir norādīta pacēlāja celtspējas prasība 250 kg attiecībā uz elektrisko ratiņkrēslu. Līdz ar to konstatējama tehniskajā specifikācijā norādītās pacēlāja celtspējas (225 kg) neatbilstība invalīdu organizācijas vadlīnijās noteiktajai prasībai un LVS standartā noteiktajai prasībai, proti, 250 kg.*

***Jautājums:***

*Lūdzam pasūtītāju apstiprināt, ka pacēlāja modelis STPM ar celtspēju 225 kg pilnībā atbilst LBN 208-15 publisku būvju vides pieejamības prasībām, kā arī skaidri un nepārprotami norādīt, kuram Latvijas valsts standartam pacēlājam jāatbilst.*

***Atbilde:***

*Iepirkuma procedūras būvniecības dokumentācija tiks precizēta, proti, nodrošinot pacēlāja celtspēju līdz 300kg un pilnībā automatizētu pacēlāja darbību (bez palīdzības no malas), pacēlāja modelis ir precizēts. Pacēlāja modelis ir V-64 Vimec vai ekvivalents.*

Precizējot iepriekš publicēto būvniecības dokumentāciju, iepirkumu komisija nolēma:

1. aktualizēt būvdarbu apjomus atbilstoši pielikumam;
2. papildināt tehnisko dokumentāciju ar precizējošo informāciju būvprojektā atbilstoši pielikumam;
3. pagarināt piedāvājumu iesniegšanas termiņu līdz **2018.gada 5.oktobrim, plkst.09.30**.

Pielikumā: aktualizētā tehniskā dokumentācija.

*Iepirkumu* *komisija*